Source: http://www.roznava.sk/obnova-obalovych-konstrukcii-bytoveho-domu25
Timestamp: 2018-10-17 23:47:15+00:00
Document Index: 8417483

Matched Legal Cases: ['§ 14', '§ 62', '§ 8', '§ 61', '§ 61', '§ 61', '§ 61']

Č.j.: 792/2018-30640-VYST-An
V Rožňave 05.04.2018
BYTEX RV, s.r.o., so sídlom Betliarska č. 4, 048 01 Rožňava, ako správca bytového domu, podala na príslušnom úrade žiadosť o stavebné povolenie na stavbu „Obnova obalových konštrukcií bytového domu“ na Šafárikovej ulici č. 33, súp. č. 497 v Rožňave, ktorý je umiestnený na pozemku parc. č. KN-C 1993 v k. ú. Rožňava. Dňom podania žiadosti bolo stavebné konanie začaté.
„Obnova obalových konštrukcií bytového domu„
na Šafárikovej ulici č. 33, súpisné číslo 497, nachádzajúci sa na pozemku
parc. č. KN-C 1993 v k. ú. Rožňava.
Predmetný bytový dom sa nachádza v intraviláne mesta Rožňava. Je zrealizovaný v stavebnej sústave T-06B, ako deväť podlažný s ôsmymi nadzemnými podlažiami a vstupným podlažím s umiestnením spoločných priestorov. Obvodový plášť je predsadený z troskopemzobetónových panelov hrúbky 320 mm. Strešný plášť je vytvorený ako dvojplášťová plochá strecha odvetraná cez atiku. Stropnú konštrukciu tvoria stropné železobetónové dosky hrúbky 120 mm s podlahou 70 mm.
Na zateplenie obvodových stien je navrhnutý kontaktný zatepľovací systém SAKRET SK-MW s tepelným izolantom na báze minerálnej vlny hrúbky 160 mm. Na zateplenie bočných stien a stropov lodžií sú navrhnuté dosky s minerálnej vlny Nobasil FKD S hrúbky 40 mm. Zateplenie stropu nad nevykurovanými priestormi vstupného podlažia je navrhnuté tepelným izolantom na báze minerálnej vlny hrúbky 100 mm, stropná konštrukcia nad závetrím sa zateplí tepelným izolantom z minerálnej vlny hrúbky 80 mm.
Zateplenie strešného plášťa je navrhnuté tepelným izolantom hrúbky 240 mm. Na odvetranie inštalačných šácht panelového domu sú navrhnuté turbíny Lomanco BIB 14 v počte 4 ks. Na zabezpečenie odvodu prípadnej vlhkosti z vrstiev strešného plášťa sa osadia pod novú hydroizolačnú vrstvu plastové vetracie komíniky. Strešný svetlík sa demontuje v celom rozsahu a nahradí sa novým, ktorého konštrukciu bude tvoriť železobetónová doska a štyri strešné svetlíky Velux, z ktorých budú dve otvárateľné manuálne a dve budú slúžiť na odvod dymu a tepla v prípade vzniku požiaru. Tieto strešné okná budú vybavené príslušnou centrálou a ovládacími prvkami. Strešná konštrukcia strojovne výťahu sa zateplí tepelnou izoláciou hrúbky 120 mm, steny strojne výťahu sa zateplia doskami z minerálnej vlny hrúbky 80 mm.
Pôvodná dlažba sa na lodžiách odstráni, demontuje sa oplechovanie, nahradí sa novým, uloží sa nová mrazuvzdorná dlažba, vymení sa zábradlie.
Súčasťou rekonštrukcie bytového domu je výmena vnútorných spoločných rozvodov elektroinštalácie v pôvodnom trasovaní, výmena bleskozvodu, výmena odkvapového chodníka, v interiéri sa zrealizuje rekonštrukcia nášľapných vrstiev na chodbách a schodiskových ramenách, podlaha zádveria sa vymení za novú nášľapnú vrstvu z protišmykovej, mrazuvzdornej dlažby, zrealizujú sa nové nátery vnútorných stien.
Zodpovedný projektant: RoboKo, s.r.o., Hroncová č. 1, 040 01 Košice
Investor: vlastníci bytov a nebytových priestorov bytového domu na Šafárikovej ulici č. 33 v Rožňave
Zastavaná plocha: 366 m²
Termín ukončenia stavby: 30.06.2020
Ku kolaudačnému konaniu stavebník predloží doklady o overení použitých stavebných výrobkov (certifikáty, zhody, technické osvedčenia a v zmysle § 14 zákona č. 555/2005 Z. z. o energetickej hospodárnosti budov v platnom znení, energetický certifikát.
Termín dokončenia stavby 30.06.2020.
Zatepľovacie práce na bytovom dome sa nesmú vykonávať v hniezdnom období dážďovníkov obyčajných t. j. od 15.4 do 15.8. kalendárneho roka. K splneniu uvedenej požiadavky je nevyhnutné vymedziť 1 m širokú ochrannú zónu v okolí hniezd, kde sa v čase hniezdenia nebude vôbec zasahovať. Rekonštrukčné práce v ostatných častiach stavby sa môžu vykonávať bez obmedzenia. Začatie stavebných prác je stavebník povinný telefonicky resp. prostredníctvom mailu ohlásiť pracovníkovi ŠOP SR, Správy NP Slovenský kras so sídlom v Brzotíne, Ing. Štefanovi Matisovi (tel. +421 911 390 243, e-mail: matis@sopsr.sk).
Nakoľko počas rekonštrukčných prác dôjde k zániku vetracích otvorov v atike bytového domu, tieto je nutné nahradiť špeciálnymi búdkami pre dážďovníky. Stavebník je povinný umiestniť 2 ks špeciálnych búdok pre dážďovníkov typu APUS 3 do severovýchodne steny bytového domu a 2ks špeciálnych búdok do juhozápadnej stany bytového domu.
BYTEX RV, s.r.o., so sídlom Betliarska č. 4, 048 01 Rožňava, ako správca bytového domu, podala dňa 24.01.2018 na príslušnom úrade žiadosť o stavebné povolenie na stavbu „Obnova obalových konštrukcií bytového domu“ na Šafárikovej ulici č. 33, súp. č.497 v Rožňave, ktorý je umiestnený na pozemku parc. č. KN-C 1993 v k. ú. Rožňava.
Stavebný úrad predloženú žiadosť o stavebné povolenie spolu aj s podkladmi preskúmal v zmysle § 62 ods. (1) stavebného zákona a §§ 8, 9 vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona, a vzhľadom k tomu, že nezistil žiadne nedostatky, oznámil začatie stavebného konania podľa § 61 ods. (4) stavebného zákona listom č.792/2018-6947-VYST-An zo dňa 19.02.2018 všetkým známym účastníkom konania a dotknutým orgánom štátnej správy. Vlastníkom bytov a nebytových priestorov v bytovom dome oznámil začatie konania verejnou vyhláškou vyvesenou na úradnej tabuli mesta a zverejnenej na webowej stránke mesta v lehote 15 dní. Nakoľko boli stavebnému úradu dobre známe pomery staveniska a žiadosť poskytovala dostatočný podklad pre posúdenie navrhovanej stavby, upustil v zmysle § 61 ods. (2) stavebného zákona od miestneho šetrenia a ústneho konania. Súčasne upozornil účastníkov konania, že môžu v súlade s § 61 ods. (3) svoje námietky a pripomienky uplatniť do 7 pracovných dní, inak k nim nebude prihliadnuté. V rovnakej lehote mohli oznámiť svoje stanoviská dotknuté orgány štátnej správy, inak podľa § 61 ods. (6) stavebného zákona sa má za to, že ich stanovisko je kladné. Stavebnými prácami sa zlepšia tepelnotechnické vlastnosti stavby, bezpečnosť stavby pri jej užívaní, energetická úspornosť stavby, požiarna bezpečnosť, mechanická odolnosť stavby a tým sa predĺži životnosť stavby. Stavba sa bude uskutočňovať dodávateľsky, dodávateľ bude určený po výberovom konaní. Vzhľadom k tomu, že uskutočnením stavby nie sú ohrozené záujmy spoločnosti, ani záujmy alebo práva jednotlivých účastníkov konania a predložená dokumentácia spĺňa všeobecné technické požiadavky na stavbu stavebný úrad rozhodol tak, ako sa uvádza vo výroku tohto rozhodnutia.
K žiadosti o stavebné povolenie boli predložené tieto doklady: výpis listu vlastníctva č. 3779 zo dňa 22.01.2018, kópia z katastrálnej mapy zo dňa 22.01.2018, projektová dokumentácia v dvoch vyhotoveniach, statický posudok a požiarna bezpečnosť stavby, energetické posúdenie hospodárnosti stavby, zápisnica zo schôdze vlastníkov bytov a nebytových priestorov bytového domu na Šafárikovej ulici č. 33 zo dňa 30.10.2017, vyjadrenie dotknutých orgánov štátnej správy a to: OR Hasičského a záchranného zboru Rožňava zo dňa 14.03.2017, Regionálneho úradu verejného zdravotníctva Rožňava zo dňa 29.03.2017, Okresného úradu, odboru starostlivosti o životné prostredie (ŠSOH) zo dňa 10.03.2017 a 05.03.2018, (ŠSOPaK) zo dňa 08.03.2017 a 28.02.2018.
Správny poplatok za vydanie stavebného povolenia bol zaplatený v hotovosti dňa 24.01.2018 do pokladne správneho orgánu v hodnote 100 €, podľa položky 60 písm. c) bod 2) „Sadzobníka správnych poplatkov“ tvoriaceho prílohu zákona č. 145/1995 Z. z. o správnych poplatkoch v znení neskorších predpisov.
Touto verejnou vyhláškou, ktorou sa doručuje stavebné povolenie vlastníkom bytov a nebytových priestorov bytového domu na Šafárikovej ulici č. 33 a tiež ostatným účastníkom stavebného konania, ktorí môžu byť stavbou priamo dotknutí tým, že majú vlastnícke alebo iné práva k pozemkom a stavbám na nich, resp. vlastníci susedných pozemkov a stavieb - rozhodnutie je doručené verejnou vyhláškou zverejnenou po dobu 15 dní na úradnej tabuli a webovej stránke mesta Rožňava.
© Mesto Rožňava, 9. 4. 2018 Mgr. Iveta Angyalová, Odbor výstavby, ÚP, ŽP a PK, Mestský úrad v Rožňave
Publikované: 9.04.2018 14:50 hod.